Lav et referat af nedenstående tekst:

Tekst:
Nordjyllands Politi modtog fredag 24. juli sidste år et opkald fra Hjørring om et mistænkeligt dødsfald på en adresse på Lonesvej. Da politiet undersøgte sagen, fandt de husets 53-årige beboer liggende død i entreen under blodige omstændigheder. Retsmedicinske undersøgelser viste senere, at den 53-årige mand havde været udsat for vold. Den følgende tirsdag blev den afdødes dengang 19-årige søn anholdt, fremstillet i grundlovsforhør og varetægtsfængslet. Dengang lød sigtelsen på vold med døden til følge, men når den nu 20-årige mand møder i retten i Hjørring torsdag, står han over for en tiltale, der lyder på manddrab. Slag med hammer Ifølge anklageskriftet mener politiet, at den unge mand den skæbnesvangre aften slog sin far adskillige gange i hovedet med en hammer, ligesom han ifølge tiltalen stak eller snittede faren flere gange på halsen med en skarp genstand. Til sidst skal den tiltalte 20-årige have kvalt sin far med et bælte, som han strammede så hårdt om hans hals, at det knækkede. Faren blev dødeligt kvæstet under det voldelige overfald og blev ifølge anklageskriftet blandt andet påført flere kraniebrud, herunder kraniebrud med underliggende hjernekvæstelse og blødninger i hjernen. Sammen med bæltet om halsen førte det hele til, at den 53-årige mand døde. Kan frakendes sin arv Som led i sagen møder politiet også op i retten med et krav om, at den 20-årige frakendes retten til at arve efter sin far. Det gælder almindelig arv, men også eventuelle livsforsikringssummer, pension eller andre ydelser, der bliver udløst af farens død. Før retssagens start er det uvist, hvordan den 20-årige forhold sig til tiltalen for manddrab, men det ventes at komme frem som noget af det første, når sagen indledes. Den 20-årige har i øvrigt den højt profilerede og kendte forsvarsadvokat Michael Juul Eriksen ved sin side under retssagen.

Referat:
Torsdag tager retten i Hjørring hul på en makaber drabssag, hvor en nu 20-årig ung mand er tiltalt for at have lemlæstet og dræbt sin far med en hammer og et bælte.